‘วรภัค’ลากรุงไทยเปิดทางคลังหาเอ็มดีใหม่
&#8220;วรภัค&#8221; เปิดทางบอร์ดสรรหากรรมการผู้จัดการใหญ่กรุงไทยคนใหม่ แจ้งไม่ขอดำรงตำแหน่งในวาระที่สอง
27 มิ.ย. 2559

“วรภัค” เปิดทางบอร์ดสรรหากรรมการผู้จัดการใหญ่กรุงไทยคนใหม่ แจ้งไม่ขอดำรงตำแหน่งในวาระที่สอง
นายสมชัย สัจจพงษ์ ปลัดกระทรวงการคลัง ในฐานะประธานกรรมการธนาคารกรุงไทย เปิดเผยว่า เมื่อเร็วๆ นี้ นาวรภัค ธันยาวงษ์ กรรมการผู้จัดการใหญ่ ธนาคารกรุงไทย ได้แจ้งต่อคณะกรรมการธนาคารว่า ไม่ประสงค์จะดำรงตำแหน่งในวาระสองต่อไป หลังจากที่จะครบวาระ 4 ปี ในเดือน พ.ย. 2559
ทั้งนี้ เพื่อให้ธนาคารสามารถดำเนินการสรรหากรรมการผู้จัดการคนใหม่ ให้เข้ามาทำงานแทน ซึ่งหลังจากนี้ไปคณะกรรมการธนาคารจะมีการประชุมตั้งคณะกรรมการสรรหากรรมการผู้จัดการคนใหม่ เพื่อมาบริหารงานของธนาคารต่อไป
แหล่งข่าวจากกระทรวงการคลัง กล่าวว่า บอร์ดไม่คัดค้านการตัดสินใจของนายวรภัค สิ่งที่จะต้องทำต่อไปคือการสรรหากรรมการผู้จัดการคนใหม่คงจะเริ่มกระบวนการในเร็วๆ นี้ โดยมีการคาดการณ์ว่าตัวเก็งที่รองนายกฯ ฝ่ายเศรษฐกิจ มองไว้คือ นพ.ระเฑียร ศรีมงคล กรรมการผู้จัดการ บริษัท บัตรกรุงไทย (เคทีซี) และนายญนน์ โภคทรัพย์ อดีตกรรมการผู้จัดการธนาคารไทยพาณิชย์
“ภารกิจของเอ็มดีใหม่คือการเข้ามาปรับกรุงไทยให้เป็นดิจิทัลแบงก์กิ้งเต็มรูปแบบ” แหล่งข่าวเปิดเผย